2010-2011

Elevi de la Liceul German, la Seminarul de Jurnalism de la Mediaş Rodica Moise - Luni, 15 Noiembrie 2010


 * La sfarsitul saptamanii trecute, un numar de 10 elevi si 5 profesori ai Liceului Teoretic German “Johann Ettinger” au participat la activitatile Seminarului International de Jurnalism pe tema “Stadt, Land, Fluss”, organizat La Medias de Centrul de Formare Continua in Limba Germana.**

In cadrul acestui seminar, elevii si cadrele didactice participante s-au constituit in echipe de jurnalisti si au luat contact nemijlocit cu autoritatile locale pentru a se informa si apoi relata in emisiuni radio sau prin articole scrise pentru ziare asupra unor probleme de mare importanta pentru mediu si viata sociala.

Abordand teme precum arhitectura orasului, padurea, gazul, apa, gunoiul, transportul, agricultura si alimentatia, scopul seminarului a fost de a constientiza elevii asupra problemelor existente in viata cotidiana, dar si de a le da posibilitatea de a afla aceste lucruri de la experti in domeniu.

Inarmati cu informatii obtinute pe cale jurnalistica, in principal interviul si dezbaterea pe temele amintite, elevii, indrumati de jurnalisti de la Radio Timisoara si Allgemeine Deutsche Zeitung din Bucuresti, au redactat articole de ziar, rapoarte, comentarii, au realizat emisiuni radio prin care au relatat cu ajutorul tehnicilor jurnalistice invatate informatiile obtinute.

Elevii Liceului Teoretic German “Johann Ettinger”: Evelin Dohi, Gerda Rausz, Edina Bodo, Groszhart Kathrin, Ingrid Heidel, Renata Pleth, Cristian Moise, Bogdan Mercse, Emanuel Cojocariu si Groza Benjamin s-au achitat cu brio de sarcinile primite, dovedind reale aptitudini pentru activitatile jurnalistice la care au participat, dar si competente de comunicare in limba germana, precum si de colaborare cu elevi din alte scoli de limba germana din tara si din strainantate, realizand o foarte buna impresie organizatorilor si jurnalistilor care au coordonat activitatile.

Cadrele didactice care au insotit elevii, profesorii de limba germana Sabine Fischer si Bogdan Szekely, profesoara de chimie Renata Heil, profesoara de biologie Iolanda Gyongyosi si profesoara de fizica si directoarea adjuncta a liceului Rodica Moise, au participat de asemenea la realizarea unor emisiuni radio impreuna cu profesori colegi de limba germana sau de specialitate din tara si din strainatate, dobandind astfel abilitati de a folosi noi instrumente, pe care le pot utiliza in cadrul procesului de predare pentru a face procesul instructiv interactiv si mai atractiv.

1.veranstaltungen

Ergebnis
2.Bucherliste Schuljahr 3.Schulwettbewerbe